Cuneiform Tablet CCT 4 24b-25a (BM 113282)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-ḫu-qar qí-bi-ma um-ma i-ku-pí-a {d}en-LÍL-ba-ni e-lá-lí ù a-šur-ták-lá-ku lá li-bi DINGIR-ma a-na-kam-ma DINGIR-ba-ni me-et lá-ma DINGIR-ba-ni i-mu-tù-ni a-wa-sú nu-ta-bi-ma 41 ma-na 4 GÍN KÙ.BABBAR ù 1.3333300000000001 ma-na 6 GÍN KÙ.GI ša <gap> GÍN.TA iš-qú-ul-ni-a-tí-ma KÙ.BABBAR ú KÙ.GI ku-nu-ku-ni iš-tí a-šur-ták-lá-ku i-ba-ší-ma a-ší-tí KÙ.BABBAR ša i-né-pu-šu né-pu-uš ú mì-ma li-ba-kà lá i-pá-ri-id DINGIR-ba-ni i mu-a-tí-šu lá ba-tí-iq ša-lim a-dí 5 u₄-me-e a-ḫu-šu a-ki-dim ú-šé-ṣí-a-ma a-šar dam-qá-at-ni né-pá-áš iš-tí wa-ar-ki-ú-tim té-er-tí-ni za-ku-tum i-lá-kà-kum mì-ma li-ba-kà lá i-pá-ri-id ù a-dí-i dam-qá-a ša ni-iš-pu-ra-ku-ni a-ṣé-er 20 GÚ URUDU SIG₅ ša a-šar ša-ra-sú-en₆ DUMU ma-ni-a ni-iṣ-bu-tù-ma URUDU i ku-nu-ki-ni ni-ik-nu-ku ú ṭup-pá-am ša 14 GÚ URUDU SIG₅ ša pí-lá-aḫ-IŠTAR DUMU a-šur-na-da DUMU dam-qá-a té-zi-ib-ma ṭup-pá-am qá-tí a-šur-ták-lá-ku i-ṣa-ba-at a-na-kam a-na URUDU ša a-šar ša-ra-sú-en₆ ni-iṣ-bu-tù-ú a-šar 1 ma-na.TA ú 2 ma-na.TA KÙ.BABBAR ta-ad-mì-qá-tim a-na dam-qá-a i-ta-dí-in URUDU ú-ṣa-bi-tù-ú a-ma-kam ṭup-pá-am ša kà-ri-im da-nam <big_gap> KÙ.BABBAR li-qé-a-ma URUDU a KÙ.BABBAR <big_gap> KÙ.BABBAR a-re-eš₁₅ ṭup-pí-šu-nu <big_gap> <gap>-ma a-wi-lu-um i ṭup-pí-šu ú ší-bi-šu KÙ.BABBAR li-il₅-qé